Al-Ahli Arabi-sykehuset

Al-Ahli Arabi-sykehuset (arabisk: المستشفى الأهلي العربي) er et sykehus i Gaza. Det ligger i nabolaget Zeitoun sør i byen, og drives av den episkopale kirke i Jerusalem. Bet ble grunnlagt i 1882 og anses som et av de eldste sykehusene i Gaza. Navnet betyr «Det arabiske folks sykehus».

Historie
Sykehuset har vært i drift siden 1882, da det ble grunnlagt av Church Mission Society of the Church of England. Senere ble sykehuset drevet mellom 1954 og 1982 av Medical Mission of the Southern Baptist Church, og var da kjent som Baptist Hospital (arabisk: المستشفى المعمداني). Siden 1980 er det blitt drevet av Den episkopale kirke i Jerusalem. Det støttes av internasjonal veldedighetsorganisasjoner som Embrace the Middle East.

Israel–Hamas-krigen i 2023
Den 10. oktober 2023 meldte American Friends of the Episcopal Diocese of Jerusalem at tre medarbeidere ved sykehuset hadde mistet sine hjem i Rimalnabolaget under bombarderingsangrep,  blant annet hjemmet til sykehusets medisinske direktør, dr. Maher Ayyad.

Den 14. okober 2023 kl. 19.30 ble sykehusets Diagnostic Cancer Treatment Centre skadet av raketter. Fire av hospitalets folk ble såret, og to av de øverste etasjene ble sterkt beskadiget, noe som særlig gikk ut over mammografi- og ultralyd-avdelingene.

Tre dager etter, om kvelden den 17. oktober, fant det sted en eksplosjon direkte utenfor, på en plass der tusener hadde søkt tilflukt. Denne eksplosjonen førte til 200 til 300 palestineres død, og mer enn 600 andre sårede, ifølge foreløpige overslag fra Det palestinske helseministerium.

Referanser

Gaza by
Sykehus
Etableringer i 1882